Kastelamareški rat
Kastelamareški rat (; ) bio je oružani sukob koji se od 1930. do 1931. vodio između dviju suparničkih klanova italoameričke mafije - jednog koga je vodio Joe Masseria i drugog koji je vodio Salvatore Maranzano. Uzrok sukoba je bio u borbi za kontrolom aktivnosti organiziranog kriminala u New Yorku, prije svega krijumčarenju alkoholnog pića čija je proizvodnja i distribucija tada, zahvaljujući Prohibiciji, bila ilegalna, ali također donosila enormnu zaradu krijumčarima (bootleggerima). Ime je dobio po gradiću Castellammare del Golfo na Siciliji, Maranzanonovom rodnom mjestu. Neposredni povod je bilo Masserijino nastojanje da se nametne kao capo di tutti capi (), odnosno preuzme kontrolu nad svim italoameričkim bandama u New Yorku; one koje su se tome nastojale suprostaviti su se okupile oko bande koju je vodio Maranzano. Sukob, koji se, kao i slični gangsterski sukobi u tadašnjim SAD, vodio kroz atentate pripadnika suparničkih bandi, je karakterizirala spremnost učesnika da oportunistički mijenjaju strane; to je uključilo i jednog od mladih Masserijinih potčinjenih, Charlesa "Lucky" Luciana, koji je potajno došao u kontakt sa Maranzanom. 15. aprila Masseria je ubijen u restoranu, čime je Maranzano postao pobjednik, te ubrzo i za sebe formalno preuzeo titulu capo di tutti capi, te je mafija reogranizirana u sistem "porodica" koji postoji i danas. Njegovo stolovanje, međutim, nije dugo trajalo jer su ga Luciano i drugi gangsteri mlađe generacije, smatrali previše konzervativnim i autokratskim, te je 10. septembra ubijen. Umjesto njega je kontrolu nad njujorškom mafijom preuzelo kolektivno tijelo poznato kao Komisija, a italoamerička mafija čvršće spojila sa ne-italijanskim organizacijama kako bi stvorila tzv. Nacionalni kriminalni sindikat. 

Kastelamareški rat je tokom godina inspirirao, odnosno poslužio kao zaplet za brojna književna djela, filmove i TV-serije. Uz njega se vezuje i urbana legenda u tzv. Noći sicilijanske večernje (), odnosno masovnoj likvidaciji starih mafijaša koji su izveli mladi Lucianovi pristaše, temeljena na svjedočenju mafijaškog pokajnika Joea Valachija, ali čije navode moderni historičari smatraju neutemeljenima.

1930-e
Historija SAD (1918–1945)
Američka mafija